POGONIA. 
129 
nonnihil plicata, supra virescenti-lurida et velutino-micantia, praesertim in nervis magis 
distinctis pallescentibus setulis rubentibus mollibus obsessa, infra violacea et hic in promi¬ 
nentibus modo nervis setulosa. Scapus solitarius, erectus, 3—4 poli., teres, vaginis trinis 
paululum a se invicem distantibus tubulosis pollicem et ultra longis nervoso-striatis mem¬ 
branaceis lilacinis laxe vaginantibus ore hic longitudinaliter fissis vestitus, apice in pe¬ 
dunculum 6—8 lin. longum nutantem biflorum continuatus. Flores cernui, satis magni, 
pallide purpurascentes, labello albo ad discum sulphureo. Perigonii phylia erecto-patentia, 
lanceolato-linearia, aequilonga, acuminata; exteriora paulo latiora leniterque carinata. La¬ 
bellum phyllis brevius, concavum, gynostemium amplectens, medio intus fascia longitudinali 
decurrente circa limbum rotundatum ad marginem undulatum dilatata convexa. Gynoste¬ 
mium erectum, clavatum, in vertice androclinio profunde excavatum, cujus margini poste¬ 
riori anthera denticulo brevi carnoso incurvo adhaeret. Anthera convexa, carnosa, postice 
emarginata, antice truncata, subtus loculamentis binis distinctis oblongis parallelis mem¬ 
branaceis longitudine apertis. Pollinia 2, ovali-oblonga, bipartibilia, transverse sulcata, 
granulosa, apice margini rostelli glanduloso-incrassato agglutinata, postice clinandrio semi- 
immersa. Stigma subrotundum, concaviusculum, pressione polliniorum statim sub rostello 
bipulvinatum, materie glutinosa obductum. Ovarium breve, turbinatum, rectum, argute 
cristatum, basi in stipitem s. pedicellum tortum attenuatum. 
6. POGONIA CONCOLOR. 
P. folio subrotundo-cordato concolori multinervio (sinu baseos profundo et aperto) 
glabro; scapo multifloro racemoso; labelli trilobi lobo medio elongato acuminato. Bl. 
Mus. Bot. I. 52. n°. 68. — Rophostemon concolor Bl. Flor. Jav. Praef. VI. — 
Cordyla concolor Bl. Bydr. 417. Liitol. Gen. et Sp. Orch. 453.1. 
Habit. In declivibus montium ignivomorum densis sylvis contectorum Javae occidentalis, veluti in Salak super plantationes 
caffeae, ubi mense Octobri florentem eam reperi. Cum forma foliorum, tum florum pendulorum racemosorum P. Nermliae 
affinis, sed conformatione labelli supra indicatu satis diversa. Alia praeterea in Java est Species, quasi media inter 
P. concolorem et P. Nerviliam , sed humilior, sinu baseos foliorum magis clauso quam in P. concolore , marginibus 
eorum undulatis repandis, lobo labelli intermedio minus elongato sed latiore, acuto et in axe nervis decurrentibus vil- 
losiusculis, ut adeo, praesertim conformatione labelli, P. Nermliae magis sit confinis. Character ejus specificus hic est: 
Pogonia gracilis: folio subrotundo-cordato repando-undulato concolore multinervio (sinu baseos profundo et subclauso) 
glabro; scapo multifloro racemoso; labelli trilobi lobis acutis, medio majore intus villosiusculo. — Kunt-jie leniet sun- 
daice. — In Javae sylvis montanis humidis. Herba lepidissima, foliis subhorizontaliter umbraculiformi-expansis laete 
prasinis membranaceis apice subacuminatis. Pars caudicis hypogaea cauliformis, aequato-articulata, teres, villosiuscula 
e nodis fibras exserens simplices filiformes villosiusculas in apicibus tuberoso-incrassatas, per quas herba illa, ut aliae 
pleraeque Pogoniae Species, facile multiplicatur, quia pars fibrae tenuior a stirpe secernitur aut plane emoritur, post¬ 
quam bulbus subglobosus albicans glaber in apice ejus rite efformatus est. E caudicis quoque parte epigaed continua 
erecta inferne vaginis obtecta in apice folio solitario terminata (quae videtur quidem petiolum sistere) exoriuntur interdum 
e nodis inferioribus fibrae adventitiae solitariae, quae in terram penetrant et tum in apice bulboso-incrassantur. Scapus 
floriger, ut flores, P. Nermliae simillimus, sed gracilior. 
Descr. Tubera subglobosa v. depresso-globosa, obsolete annulata, carnosa, albido-straminea, non 
raro in foliiferis per fibras radicales testiculatim conjuncta. Folium sub praeflorationem pli¬ 
catum, post deflorationem demum plane explicatum, aut e separato aut e scapigero tubere 
ortum, 5—6 poli, diametro, profunde cordatum, acutum v. acuminatum, curvinervium, 
membranaceum, glabrum, supra obscure viride nitore velutino, subtus aliquanto pallidius, 
nervis alternatim supra et infra prominentibus. Caudex epigaeus petiolaceus, 3—4 poli., 
teres, obsolete canaliculatus, purpurascens. Scapus 8—-12 poli., arrectus, inferne teres, pal¬ 
lide violaceus, spathis aliquot alternis tubulosis ore hic acute porrectis arctis membrana¬ 
ceis ex lilacino fusco-pallentibus ventre tandem longitudine fissis vaginatus, medio nudus, 
superne in axem racemi nutantis laxiflori angulosum in sordide virens vergentem in quovis 
flore bractea longa lineari acuminata primo patente tandem reflexo virente ad apicem pur¬ 
purascente obsessum attenuatus. Flores penduli, viriduli, subclausi. Perigonii phylia erecto- 
